Document ID: 32006R0004

KOMISJONI MÄÄRUS (EÜ) nr 4/2006,
4. jaanuar 2006,
millega määratakse kindlaks vähenduskoefitsient, mida rakendatakse muu kui kõrgema kvaliteediga pehme nisu tariifi alamkvoodi III raames, mis avati määrusega (EÜ) nr 2375/2002
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1784/2003 teraviljaturu ühise korralduse kohta, (1)
võttes arvesse komisjoni 27. detsembri 2002. aasta määrust (EÜ) nr 2375/2002, millega avati kolmandatest riikidest pärit muu kui kõrgema kvaliteediga pehme nisu ühenduse tariifikvoodid ja sätestati nende haldamise kord ja millega kehtestatakse erand nõukogu määrusest (EMÜ) nr 1766/92, (2) eriti selle artikli 5 lõiget 3,
ning arvestades järgmist:
(1)
Määrusega (EÜ) nr 2375/2002 avati muu kui kõrgema kvaliteediga pehme nisu aastane tariifikvoot 2 981 600 tonni. See kvoot jaguneb kolmeks alamkvoodiks.
(2)
Määruse (EÜ) nr 2375/2002 artikli 3 lõikes 3 kinnitatakse ajavahemikul 1. jaanuar kuni 31. märts 2006 alamkvoodi II koguseks 592 900 tonni.
(3)
Määruse (EÜ) nr 2375/2002 artikli 5 lõike 1 alusel 2. jaanuaril 2006 taotletud kogused ületavad saadaolevaid koguseid. Seetõttu tuleb kindlaks määrata, kui suures ulatuses litsentse välja anda ning taotletud koguste suhtes tuleb kohaldada vähenduskoefitsienti,
ON VASTU VÕTNUD KÄESOLEVA MÄÄRUSE:
Artikkel 1
Muu kui kõrgema kvaliteediga pehme nisu alamkvoodi III suhtes esitatud iga impordilitsentsitaotlus, mis edastati komisjonile 2. jaanuaril 2006 vastavalt määruse (EÜ) nr 2375/2002 artikli 5 lõigetele 1 ja 2, rahuldatakse kuni 5,60082 % ulatuses taotletud kogustest.
Artikkel 2
Käesolev määrus jõustub 5. jaanuaril 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 4. jaanuar 2006

Labels: 3
17
5